ดีเอสไอบุกค้น 5 จุด โยงรถหรู สมเด็จช่วง
เครดิตภาพจาก : ภาพเจ้าหน้าที่ดีเอสไอ,เจ้าหน้าที่ดีเอสไอบุกเข้าค้น 5 จุดต้องสงสัย โยงรถเบนซ์จดประกอบ สมเด็จช่วง คาดแถลงความคืบหน้า 20 ก.พ.นี้,เมื่อช่วงเย็นวันที่ 2 ก.พ.59 ร.ต.อ.สุรวุฒิ รังไสย์ รอง ผบ.สำนักคดีเทคโนโลยีและสารสนเทศ ดีเอสไอ นำกำลังเข้าตรวจค้น 5 จุดที่เข้าตรวจค้นวันนี้ประกอบด้วย 1. หจก.อ๊อด 89 เอ็นเตอร์ไพรส์ (ประเทศไทย) จำกัด เลขที่ 162/535 อาคารบางแคคอนโดทาวน์ ชั้น 21 ถนนเพชรเกษม แขวงบางแคเหนือ เขตบางแค กทม. 2. บ้านเลขที่ 120/77 หมู่6 ซอยวัชรพล 2/5 ถนนรามอินทรา แขวงท่าแร้ง เขตบางเขน กทม. ซึ่งเป็นบ้านพักผู้ที่นำเอกสารไปยื่นขอชำระภาษี และว่าจ้างให้นำรถยนต์ไปจดประกอบ 3. หจก.ไทยสวัสดีดีเซล บ้านเลขที่ 4/11 ซอยปทุมคงคา ถนนทรงสวัสดิ แขวง-เขตสัมพันธวงศ์ กทม. เป็นบ้านพักของผู้ที่ซื้อเครื่องยนต์และตัวถังจากผู้นำเข้า 4. ร้านเซ้งเชียงฮวด เลขที่ 155 ซอยปทุมคงคา ถนนทรงสวัสดิ์ แขวง-เขตสัมพันธวงศ์ กทม. และ 5. อู่รถโบราณ บริษัทแอนซีทรานสฟอร์เมอร์ จำกัด เลขที่ 70/9 ถนนเพชรเกษม ต.อ้อมน้อย อ.กระทุ่มแบน จ.สมุทรสาคร ซึ่งเป็นอู่รถผู้รับจ้างประกอบรถยนต์,ด้าน พ.ต.อ.ไพสิฐ วงศ์เมือง อธิบดีดีเอสไอ เผยว่า การตรวจค้นวันที่ 2 ก.พ.นี้ เป็นไปตามคำให้การของเจ้าหน้าที่วัดปากน้ำภาษีเจริญ จึงสั่งการให้พนักงานสอบสวน ดีเอสไอนำหมายเข้าตรวจค้นสถานที่ต้องสงสัยที่ใช้สำแดงการนำเข้ารถยนต์ ตัวถัง เครื่องยนต์ และอู่จดประกอบ 5 จุด ในวันนี้ เบื้องต้นทราบว่าชุดตรวจค้นได้ยึดเอกสารจากทั้ง 5 แห่งมาตรวจสอบ หลังจากนั้นจะนำเอกสารมาตรวจสอบ และคาดว่าจะแถลงความคืบหน้าในวันที่ 20 ก.พ.นี้,ผู้สื่อข่าวรายงานว่าที่อู่ประกอบโบราณ บริษัทแอนซีทรานสฟอร์เมอร์ จำกัด มีรถยนต์หรูและรถโบราณที่หายากและรูปร่างแปลกที่ต้องนำเข้าจากต่างประเทศจำนวนหลายคัน ทางเจ้าหน้าที่ดีเอสไอ จึงขอตรวจสอบเอกสารการนำเข้า เพื่อตรวจสอบว่าเป็นรถนำเข้าผิดกฎหมายหรือไม่.
เจ้าหน้าที่ดีเอสไอบุกเข้าค้น 5 จุดต้องสงสัย โยงรถเบนซ์จดประกอบ สมเด็จช่วง คาดแถลงความคืบหน้า 20 ก.พ.นี้
รถหรูสมเด็จช่วง,สมเด็จพระมหารัชมังคลาจารย์,วัดปากน้ำ ภาษีเจริญ,สมเด็จช่วง วรปุญฺโญ,กรมสอบสวนคดีพิเศษ,ดีเอสไอ,พิพิธภัณฑ์พระมหาเจดีย์มหารัชมงคล,สมเด็จพระสังฆราช,อู่รถผู้รับจ้างประกอบรถยนต์,กทม.,ข่าว,ข่าวทั่วไทย,ไทยรัฐออนไลน์